M&U Susimetsä

M & U Susimetsä (myös U.M. Susimetsä) on hämeenlinnalaisten Marko Susimetsän (s. 1973 Laihia) ja Ulla Susimetsän (s. 1975 Hämeenlinna) yhteinen kirjailijanimi. Marko on koulutukseltaan filosofian tohtori, pääaineenaan kasvatustiede ja Ulla on koulutukseltaan filosofian maisteri, pääaineenaan englantilainen filologia.

Susimetsät kirjoittavat pääasiassa historiallisia romaaneita. Heidän ensimmäinen yhteinen projektinsa on Kuninkaan rakuunat -romaanisarja, joka on tyylilajiltaan historiallinen seikkailu ja jonka tapahtuma-aika on 1600-luvulla käyty kolmikymmenvuotinen sota. Sarja seuraa fiktiivisen rakuunakomppanian vaiheita näiden palvellessa Ruotsin kuningasta Kustaa II Aadolfia 1630-luvun Euroopassa. Fiktiivisten hahmojen lisäksi romaaneissa esiintyy lukuisia historiallisia hahmoja ja tapahtumat seuraavat todellisia historian tapahtumia. Sarjan kahdessa ensimmäisessä osassa seurataan sodan tapahtumia mm. Frankfurt-an-der-Oderin piirityksessä ja Magdeburgissa, mutta kolmannen osan tapahtumat sijoittuvat muun muassa Pariisiin. 

Vuonna 2025 pariskunnalta ilmestyy toisen historiallisen romaanisarjan avausteos Hämeen linnan Kerttuli. Romaani sijoittuu pääasiassa vuosiin 1613-1614, ja tapahtumapaikkana on Hämeen linna. Pääosassa on fatabuuripiika Kerttuli, jonka elämä mullistuu, kun linnalle saapuu kuningas Kustaa II Aadolfin asioilla vapaaherra Karl Ulvhufvud.

Ennen yhteisiä romaanejaan, Marko ja Ulla Susimetsä ovat kirjoittaneet novelleja, joita on julkaisu Suomessa muun muassa Portti- ja Spin -lehdissä Kyrönmaa/Pohjankyrö, 3.12.2018. Ulla Susimetsän "Surunkantaja"-novelli tuli toiseksi Nova 2012 -kilpailussa . Marko Susimetsän "Susiveri"-novelli sai kunniamaininnan Tampereen Science Fiction Seura ry:n järjestämässä tieteis- ja fantasianovellien kirjoituskilpailussa 2014 . Marko ja Ulla Susimetsän yhdessä kirjoittama "Musta susi" -novelli sai kunniamaininnan Tampereen Science Fiction Seura ry:n järjestämässä tieteis- ja fantasianovellien kirjoituskilpailussa 2016 .

Ulla ja Marko Susimetsä ovat kirjoittaneet novelleja myös englanniksi. Marko Susimetsä voitti Fantastic Books Publishing -kustantamon järjestämän Pure Science Fiction Competition 2015 -kirjoituskilpailun novellillaan "Dying Star". Ulla Susimetsän novelli "If we start killing" voitti samassa kilpailussa kolmannen palkinnon.

 Historialliset romaanit 
 Kuninkaan rakuunat -sarja



 Kerttuli-sarja


 Novellit 

 Yhteiset
 Entombed – kauhunovelli, teoksessa 666 (2016)
 Musta Susi – ihmissusinovelli, Portti 2/2017

 Ulla Susimetsä
 Surunkantaja – historiallinen fantasianovelli, Spin 2/2013
 Blood is Thicker – tieteisnovelli, teoksessa Tales from the Frontier (2014)
 If We Start Killing – tieteisnovelli, teoksessa Synthesis (2016)
 Daughters of the Frost World – tieteisnovelli, teoksessa The Dummies Guide to Serial Killing (2018)
 Maisteri ja Routavallin mysteeri – historiallinen spefi-novelli, teoksessa Nova 2017 antologia (2019)

 Marko Susimetsä
 Beyond Civilisation – tieteisnovelli, teoksessa Tales from the Frontier (2014)
 Susiveri – ihmissusinovelli, Portti 3/2015
 Dying Star – tieteisnovelli, teoksessa Synthesis (2016)

 Lähteet 

 Aiheesta muualla 

 Virallinen kotisivu
 Marko ja Ulla Susimetsä Otavan sivuilla
 Ulla Susimetsä Fantastic Book Publishing -sivuilla
 Marko Susimetsä Fantastic Book Publishing -sivuilla

Luokka:Suomalaiset kirjailijat
Luokka:Suomalaiset historiallisten romaanien kirjoittajat
Luokka:Artikkelit useasta henkilöstä